Dutá skala (vrch v Malej Fatre)

Dutá skala (Malá Fatra - Martinské hole, Letná turistická mapa 1:50 000, Vojenský kartografický ústav, š.p., Harmanec, 2000) je vrch v južnej časti Malej Fatry, krajinnom celku Fatransko-tatranskej oblasti. Leží nad obcou Vrícko, približne  juhozápadne od Martina.

 Poloha 
Nachádza sa v južnej polovici Malej Fatry, v geomorfologickom podcelku Lúčanská Fatra a jej časti Kľak. Vrch leží v Žilinskom kraji, v okrese Martin a zasahuje na katastrálne územie obcí Vrícko a Kláštor pod Znievom.In: Názvy vrchov, dolín, priesmykov a sediel. Bratislava: Úrad geodézie, kartografie a katastra SR, dostupné v archíve. Najbližším sídlom je na juhozápadnom úpätí situované Vrícko, východne sa nachádza Kláštor pod Znievom a západne Fačkov.

 Opis 
Dutá skala leží v rázsoche, vybiehajúcej juhovýchodným smerom zo Skaliek () v hlavnom hrebeni Lúčanskej Fatry. Severovýchodné svahy masívu padajú do Suchej doliny, ktorou preteká potok Suchá, južné do Vríckej doliny, ktorou voda odteká riečkou Vríca do Turca. V južnej časti masívu sa nachádza jaskyňa. Na vrchol nevedie značená turistická trasa.

Východne leží Kýčera (), Zniev () a Chlieviská (), južne Sokol (), Závozy () a Baran (), západne Vrania skala (), Bukovec (), Reváň (), Partizán (), Kľak (), Ostrá skala () a Kútik () a severným smerom sú sedlom oddelené Skalky (), Prípor (), Janková () a Hnilická Kýčera ().

 Výhľady 
Vrchol pokrýva súvislý lesný porast, no najmä južné skalnaté časti ponúkajú množstvo výhľadov. Z vhodných lokalít je preto možné pozorovať okolité vrcholy Malej Fatry, no tiež Strážovské vrchy, Vtáčnik, Kremnické vrchy, Veľkú Fatru a Chočské vrchy.

 Prístup 
Na vrchol nevedie značený turistický chodník, preto prístup je možný neznačenými trasami z blízkeho Vrícka. Prístup je možný tiež odbočením z  červeno značenej hrebeňovky v oblasti Skaliek ().

 Referencie 

 Pozri aj 
 Lúčanská Fatra
 Kľak (geomorfologická časť)
 Zoznam vrcholov v Malej Fatre

 Externé odkazy 
 Poloha na turistickej mape

Kategória:Tisícovky na Slovensku
Kategória:Vrchy v Malej Fatre
Kategória:Vrchy v okrese Martin
Kategória:Kláštor pod Znievom
Kategória:Vrícko